العتاب هو لغة الاحباب التي يتداولها المعاتبون و كما يقال ان العتاب صابون القلوب لذلك سنعرض لكم عدة قصائد عراقية عن العتاب التي نرجو ان تنال اعجابكم
اريد
اعلن حداد وللعشك ماعود
واريد انساك ونسة البينك وبيني
وشك دفتر غرامك خاطر انة انساك
ودير الوجه عنك من تلاكيني
ماريدك بعد لو انت روحي اتصير
و ماريدك لون من موت تحييني
ملح بعيوني احطن ونسة حتى النوم
اخافن بالمنام طيوفك تجييني
اذا شافتك عيني وفرحت بملكاك
والله اتبره منهه وهاي موعيني
واذا صافحك جفي بحجة الخملان
اكص اثنين اديه يساري ويميني
واذا كالولي حبك يسري بالشريان
ثق بالله اكطع كل شراييني
واذا صاير شمس انه ابقه دوم بليل
وماريد الضوة وبلظلمه خليني
تذكرمن لكيتك والعطش واليك
وكلتلي امعود اترجاك روييني
عصرت اجفون عيني و وشلييت دموع
وشربتك بديه وانت تدرييني
ومن مرني العطش صرت انت جربة ماي
كصدتك معتني ومديت جفيني
وانتة بكل وكاحة وكل صلافة عين
درت بجفوفي سم وردت تنهيني
تذب نفطك عليه وانه بيه النار
وتتحمه اعله ناري و ماتطفيني
وصرت محبس بديك وكمت بيه تسوم
ساعة تبيع بيه وساعة تشريني
اظل خصمك وفضحك حتى من اتموت
على كبرك أخطـــــــــــن بايك اسنيني
شعر اخر عراقي عتاب :
من ياهي اعذرك ....وانت ما معذور
سيفك هد علي........ بساعه الشده
حسبتك تحبني ...وجبت بيدي الروح
بعدها ابنص ......اديه وكمت تتعده
ردت مره اجربك.... وانتخيك بيوم
على كلبي انتخيتك ......بلكن اترده
وكح كتلك وكح ....ويريد احب بذات
شجعته ع الي........ وتوكف بسده
مرات التحبه تشوف..... منه اشكال
وتخلقله الاعذار ....دكول مو قصده
وتصد كل الحجي... والنصح من الناس
وتتحمل ذنوبه......... وكل خطأ عنده
لبس يفاجئك يلبس....... جلد ثعبان
ومفصل عليه......... وجايبه بكده
مانادم عليك ......الراح خلي يروح
ولك صارت قديمه .....الماي وتبده
بس نادم علي... شلونه اصدك بيك
ونادم ما اخذت.... العبره من وحده
وهن اهواي صارن.. ماتبت عالصار
يا كلبي شيتوبك...... كافي وتهده
غيمه من الدمع يزرعها ....وسط العين
وانت ورود....... حمره وتزرع بخده
شعر اخر عراقي عتاب:
يمعود تره الكلك بعدني ارتاحلك جذاب يمعود
وجهات النظر تختلف باللحظات
مو لان رمده العين ..لان شوف الكلب ارمد
وعزيز الشمع بس بالليل ومن ينطفي كلهه اضوج
مو حبا ..لأن كلشي يصير اسود
... يمعود طبع سجين انه طبعي
شما اضعف عليك اشتد
يمعود ..أنه ما ناجرك ياباب
الله يساعد النجار بوجه الباب من ينرد
كبل جنت انه دايخ بيك اموت عليك
وتردد عليك وعلي تتردد
هسه ما اجي ..ومن تجي بشارعنه
اذا مفتوح بابي لوحده ينسد
يا بلبل ربه وما غردت فد يوم
وبلبل مشتره وللمشتري غرد
يمعود صحيح انته حلو كلش ..حلو تخبل حلو بلاعد
وحلو طبعك ..طبع رطبه تصير احله شما حر الوكت يشتد
بس آنه ضجت منك ...لان حبوك مدرى شكد
شعر اخر عراقي عتاب:
شما اقرب عليك ..
اتزيد حسراتك ...
اذا خايف احرجك ..
گلي ليش اتخاف ... ؟
ماريد آنه اصبح ..
سبب مأساتك ..
احسب للطريق ، وشوف دربك زين ..
بس آنه اعتقد ..
حاسب حساباتك ..
مرات اني اشوفك ..
قمه بالاشواگ ..
ومرات احس گلبك ..
عكس نظراتك ..!!
اشوفك ترف ، واطمع ع الترافه البيك
اجيك .. وتنگلب قاسي بعلاقاتك
يـ ( حبيبي) بالكرم ..
واكثر بعد للناس ..
بس وياي .. تبخل
ليش ساعاتك
تلعب على اجروحي ..
وتضحك ومرتاح ..
وأنا ابطيبة گلب ..
احمل جراحاتك ..
واضح ويه غيري ..
وغامض انت وياي ..
اتمنى اني غيري .. واحوي ضحكاتك
بس راح اني اعوفك ..
وانشغل بالروح ..
وما تلگي من يمسح غيري دمعاتك
شعر اخر عراقي عتاب:
اصبر الروح بيش و انت بيه الروح
و اذا تطلعاظلن بس جسد خالي
لكيتك من جنت ما لاكي كل الناس
انت اول محب و انت صرت تالي
يلكلك محبه و انت احن مخلوق
معقوله الحمامه اتصير كتالي
صح ماكو بجمالكاني ادري بهاي
و روجه رقتك ما كظها اي جالي
حرام اعليك تزعل ونته الصوج
اجيك انه اعتذر و بلا ذنب خالي
تزعل ليش
غالي و كلشي عندي و ما اهدكدووم غالي
و هسه حبك جيف صرت غالي
احسك تختلف عن كل الناس بعيوني اشوفكعلنجم عالي
و اشوفن دمعتك ما جنها تنزل ماي
ذهب تنزل دمعتك تجدحاتلالي
الك بستان عمري بكل ثمن مزروع
راضي بكلشي منك كلشي يحلالي
اجيك ومن ارد فارغ ارد للغير
و عنب بس اعله مودك تارس اسلالي
يمك انسه روحي و مناكون وياك
و على فنجان شفتك تركع ادلالي
الواشي بلا بخت مرني و زعلك
اموت انه ولا يوم اجرحنك و زعلك
حلو كلك على بعضك و زعلك
بحلاتك فدوة بسارضىعليه